***ΟΙΚΟΝΟΜΙΚΗ ΥΠΗΡΕΣΙΑ***

***ΓΡΑΦΕΙΟ ΠΡΟΜΗΘΕΙΩΝ*** ***ΑΡ. ΔΙΑΚ. 4E/2017***

***ΜΕΛΕΤΗ***

**ΠΡΟΜΗΘΕΙΑ ΚΑΛΥΜΜΑΤΩΝ ΓΙΑ ΒΕΛΤΙΩΣΗ ΑΠΟΣΜΗΣΗΣ ΚΑΝΑΛΙΩΝ ΠΡΟΑΝΟΞΙΚΩΝ ΔΕΞΑΜΕΝΩΝ**

***CPVS -44190000-8***

***ΠΡΟΫΠΟΛΟΓΙΣΜΟΣ***

***45.000,00 ευρώ***

***(πλέον Φ.Π.Α 24%)***

***10.800,00 ευρώ***

***(Συνολικό ποσό)***

***55.800,00 ευρώ***

***ΠΕΡΙΕΧΟΜΕΝΑ :***

***α) Διακήρυξη***

***β) Συγγραφή υποχρεώσεων***

***γ) Τεχνικές προδιαγραφές***

***δ) Ενδεικτικός Προϋπολογισμός***

***ε) Έντυπο Προσφοράς***

***ΟΙΚΟΝΟΜΙΚΗ ΥΠΗΡΕΣΙΑ* *Αρ. Διακ. : 4E/2017***

***ΓΡΑΦΕΙΟ ΠΡΟΜΗΘΕΙΩΝ***

***ΔΙΑΚΗΡΥΞΗ***

***ΑΝΤΙΚΕΙΜΕΝΟ***

**ΠΡΟΜΗΘΕΙΑ ΚΑΛΥΜΜΑΤΩΝ ΓΙΑ ΒΕΛΤΙΩΣΗ ΑΠΟΣΜΗΣΗΣ ΚΑΝΑΛΙΩΝ ΠΡΟΑΝΟΞΙΚΩΝ ΔΕΞΑΜΕΝΩΝ**

***Ο Πρόεδρος της ΔΕΥΑΠ***

Προκηρύσσει επαναληπτικό συνοπτικό διαγωνισμό με σφραγισμένες προσφορές και με κριτήριο ανάθεσης της σύμβασης την πλέον συμφέρουσα από οικονομική άποψη προσφορά, μόνο βάσει της τιμής, σύμφωνα με τις διατάξεις των άρθρων 86 & 311 του Ν. 4412/2016 για την προμήθεια καλυμμάτων για βελτίωση απόσμησης καναλιών προανοξικών δεξαμενών όπως περιγράφονται στις τεχνικές προδιαγραφές.

Αναθέτουσα αρχή:

**ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΠΑΤΡΑΣ**

Διεύθυνση: ΑΚΤΗ ΔΥΜΑΙΩΝ 48 Τ.Κ. 26333 ΠΑΤΡΑ

Τηλέφωνο: 2610366100

Fax: 2610 325790

NUTS 1: EL6 (Γεωγραφική Ομάδα: Κεντρική Ελλάδα)

NUTS 2: EL63 (Περιφέρεια: Δυτικής Ελλάδας – 2014: EL 23)

NUTS 3: EL632 (Νομός: Αχαΐας)

**ΑΡΘΡΟ 1**

**Ισχύουσες διατάξεις**

Η εκτέλεση της προμήθειας διέπεται από :

1. Τις σχετικές διατάξεις του Ν. 4412/2016 και ειδικότερα τα ειδικά για τις ΔΕΥΑ άρθρα αυτού (222-238)
2. Τις σχετικές διατάξεις του Ν. 3463/06 ( Δημοτικός και Κοινοτικός Κώδικας) και ιδιαίτερα του άρθρου 209
3. Τις σχετικές διατάξεις του Ν. 1069/80 « περί κινήτρων δια την ίδρυση Επιχειρήσεων Ύδρευσης Αποχετεύσεως και ειδικότερα το άρθρο 22 περί έργων και προμηθειών».
4. Την υπ. αριθ. 125/8/09-05-2017 απόφαση του Δ.Σ. της ΔΕΥΑΠ περί της διενέργειας του επαναληπτικού συνοπτικού διαγωνισμού για την προμήθεια καλυμμάτων για βελτίωση απόσμησης καναλιών προανοξικών δεξαμενών.
5. Τον προϋπολογισμό της ***ΔΕΥΑΠ έτους 2017***, όπου στον κωδικό ***12.01.003.718 και 54.00*** προβλέπεται σχετική πίστωση για την προμήθεια.

**ΑΡΘΡΟ 2**

**Αντικείμενο προμήθειας - προϋπολογισμός**

Η δαπάνη για την προμήθεια έχει προϋπολογισθεί στο ποσό των ***45.000,00******ευρώ πλέον ΦΠΑ 24% 10.800,00 ευρώ και συνολικό ποσό 55.800,00 ευρώ*** και θα χρηματοδοτηθεί από τους ιδίους πόρους.

Κάθε ενδιαφερόμενος μπορεί να συμμετέχει στο διαγωνισμό υποβάλλοντας προσφορά, μόνο για το σύνολο της προκηρυχθείσας ποσότητας είτε αφορά υλικά είτε υπηρεσία που αφορούν την προμήθεια καλυμμάτων για βελτίωση απόσμησης καναλιών προανοξικών δεξαμενών όπως περιγράφονται στον προϋπολογισμό της μελέτης.

**ΑΡΘΡΟ 3**

**Τεχνικές προδιαγραφές**

Η προμήθεια θα πρέπει να είναι σύμφωνα με τις τεχνικές προδιαγραφές που έχουν τεθεί από την αρμόδια υπηρεσία τις ΔΕΥΑΠ και επισυνάπτονται. Δια τον λόγο αυτό οι προσφέροντες για οποιαδήποτε πληροφορία και διευκρίνιση σχετικά με τις προδιαγραφές των ζητούμενων ειδών θα πρέπει να επικοινωνούν με την κ. Τυροπάνη Κωνσταντίνα τηλ.: 2610 366 228.

**ΑΡΘΡΟ 4**

**Χρόνος και τόπος διαγωνισμού**

Ο διαγωνισμός θα διενεργηθεί στα γραφεία της ΔΕΥΑΠ (Ακτή Δυμαίων 48 1οs όροφος ) ενώπιον της αρμόδιας επιτροπής διαγωνισμού την Τετάρτη 28 Ιουνίου του έτους 2017, με ώρα έναρξης παραλαβής προσφορών 11:00 π.μ και ώρα λήξης παραλαβής προσφορών 11:30 π.μ.

**ΑΡΘΡΟ 5**

**Λήψη πληροφοριών**

1. Οι οικονομικοί φορείς που επιθυμούν να συμμετέχουν στον επαναληπτικό συνοπτικό διαγωνισμό μπορούν να λάβουν γνώση του πλήρους τεύχους της διακήρυξης σε ηλεκτρονική μορφή, από την ιστοσελίδα της ΔΕΥΑ Πάτρας , στον δικτυακό τόπο: <http://www.deyap.gr>. και στην ηλεκτρονική πλατφόρμα του ΚΗΜΔΗΣ στον δικτυακό τόπο: <http://www.promitheus.gov.gr>.
2. Οι ενδιαφερόμενοι μπορούν ακόμα να ενημερώνονται για τον παρόντα διαγωνισμό στην ταχυδρομική διεύθυνση: Ακτή Δυμαίων 48 Τ.Κ. 26 333 Πάτρα , τηλέφωνο: 2610 366.231/237 Παπαζαφείρη Θεοδώρα , Fax: 2610 325790 , τις εργάσιμες μέρες και ώρες 7:30 - 14:00, μετά τη δημοσίευση της διακήρυξης.

**ΑΡΘΡΟ 6**

**Χρόνος – Τόπος – Τρόπος Παράδοσης**

Η εκτέλεση της προμήθεια θα γίνει εντός τριών (3) μηνών από την υπογραφή της σύμβασης στις εγκαταστάσεις της ΔΕΥΑΠ οι οποίες βρίσκονται εντός των διοικητικών ορίων του Δήμου Πατρέων στο Ν. Αχαΐας και σύμφωνα με τα οριζόμενα στις τεχνικές προδιαγραφές.

**ΑΡΘΡΟ 7**

**Γλώσσα σύνταξης των προσφορών**

1. Τα απαιτούμενα, σύμφωνα με το επόμενο άρθρο της παρούσας διακήρυξης, δικαιολογητικά για τη συμμετοχή στη συνοπτική διαδικασία, οι τεχνικές και οικονομικές προσφορές συντάσσονται στην ελληνική γλώσσα.
2. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το Ν. 1497/1984.
3. Μέρος των τεχνικών στοιχείων των προσφορών (π.χ. φυλλάδια με πλήρη τεχνικά στοιχεία των προσφερόμενων), μπορεί να υποβληθεί σε πρωτότυπη μορφή σε ξένη γλώσσα, αλλά να συνοδεύεται οπωσδήποτε από επίσημη μετάφραση στην ελληνική γλώσσα. Ως επίσημες μεταφράσεις χαρακτηρίζονται οι μεταφράσεις που έχουν επικυρωθεί από το Υπουργείο Εξωτερικών, καθώς και αυτές που έχουν επικυρωθεί από δικηγόρο ή από εξουσιοδοτημένα προς τούτο πρόσωπα.

**ΑΡΘΡΟ 8**

**Δικαιολογητικά συμμετοχής**

Οι δικαιούμενοι συμμετοχής στον επαναληπτικό συνοπτικό διαγωνισμό υποβάλλουν μαζί με την προσφορά τους, **επί ποινή αποκλεισμού** και τα εξής δικαιολογητικά:

α**) Υπεύθυνη δήλωση του Ν. 1599/1986**, ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν υπάρχει εις βάρος του τελεσίδικη καταδικαστική απόφαση για έναν από τους ακόλουθους λόγους:

* συμμετοχή σε εγκληματική οργάνωση,
* δωροδοκία,
* απάτη,
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες,
* νομιμοποίηση εσόδων από παράνομες δραστηριότητες ή χρηματοδότηση της τρομοκρατίας,
* παιδική εργασία και άλλες μορφές εμπορίας ανθρώπων,
* για σοβαρό επαγγελματικό παράπτωμα όπως ειδικότερα και αναλυτικά αυτά ορίζονται στο άρθρο 73 του Ν. 4412/2016.

Η υποχρέωση αποκλεισμού οικονομικού φορέα εφαρμόζεται επίσης, όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά ιδίως:

**1)** τους διαχειριστές των εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.),

**2)** τον διευθύνοντα σύμβουλο και όλα τα μέλη του Διοικητικού Συμβουλίου των ανωνύμων εταιρειών (Α.Ε.).

**β)** **Υπεύθυνη δήλωση του Ν. 1599/1986,** ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης. Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

**γ) Υπεύθυνη δήλωση του Ν. 1599/1986**, ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν τελεί υπό πτώχευση ή έχει υπαχθεί σε διαδικασία εξυγίανσης ή ειδικής εκκαθάρισης ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

**δ) Υπεύθυνη δήλωση του Ν. 1599/1986**, ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις. Επίσης, ότι δεν έχει κριθεί ένοχος ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής ούτε έχει αποκρύψει τις πληροφορίες αυτές.

**ε)** **Υπεύθυνη δήλωση του Ν. 1599/1986** του διαγωνιζόμενου ότι έχει λάβει γνώση των τεχνικών προδιαγραφών, της συγγραφής υποχρεώσεων ,των όρων της παρούσας διακήρυξης και των σχετικών με αυτήν διατάξεων και κείμενων νόμων και τους αποδέχεται πλήρως και ανεπιφύλακτα.

**στ)Υπεύθυνη δήλωση του Ν. 1599/1986** του διαγωνιζόμενου ότι διαθέτει πιστοποιητικό του βιοτεχνικού ή βιομηχανικού επιμελητηρίου ή βεβαίωση αρμόδιας διοικητικής αρχής για το ειδικό τους επάγγελμα, που θα έχει εκδοθεί το πολύ έξι μήνες πριν από την ημερομηνία διενέργειας του διαγωνισμού.

**ζ) Τεχνική περιγραφή** των προσφερόμενων υλικών και υπηρεσιών σύμφωνα με τις Τεχνικές προδιαγραφές

**η ) Νομιμοποιητικά έγγραφα εκπροσώπησης:**

**Για** **Ανώνυμη Εταιρεία** απαιτείται:

α) ισχύον καταστατικό αυτής, β) σειρά Φ.Ε.Κ. σύστασης, τροποποιήσεων καταστατικού και γ) Φ.Ε.Κ., στο οποίο υπάρχει δημοσιευμένη ολόκληρη η ανακοίνωση με το Διοικητικό Συμβούλιο και την εκπροσώπηση της συγκεκριμένης εταιρείας.

**Για Ε.Π.Ε.,** κωδικοποιημένο καταστατικό, από το οποίο προκύπτει ο διαχειριστής της Ε.Π.Ε.

Εάν ο προσφέρων είναι **προσωπική εταιρεία (Ο.Ε., Ε.Ε.)** πρέπει να προσκομίσει επικυρωμένο αντίγραφο του τελευταίου ισχύοντος καταστατικού.

Τα παραπάνω νομιμοποιητικά έγγραφα και στοιχεία πρέπει να αποδεικνύουν την εν γένει νομική κατάσταση του συμμετέχοντος και από αυτά πρέπει να προκύπτουν ο Πρόεδρος και Διευθύνων Σύμβουλος Α.Ε., τα υπόλοιπα πρόσωπα που έχουν δικαίωμα να δεσμεύουν με την υπογραφή τους το νομικό πρόσωπο και τα έγγραφα της νομιμοποίησης αυτών, αν αυτό δεν προκύπτει ευθέως από το καταστατικό αναλόγως με τη νομική μορφή των εταιρειών ή κάθε άλλου νομικού προσώπου.

**Τα φυσικά πρόσωπα**, θα υποβάλλουν έναρξη επιτηδεύματος από την αντίστοιχη Δημόσια Οικονομική Υπηρεσία και τις μεταβολές του.

Τα νομιμοποιητικά έγγραφα εκπροσώπησης θα συνοδεύονται με πιστοποιητικό περί μη τροποποίησης, το οποίο θα έχει εκδοθεί το πολύ δύο (2) μήνες πριν από την διενέργεια του διαγωνισμού, ώστε να εξασφαλίζεται ότι δεν έχει πραγματοποιηθεί άλλη μεταβολή στην εταιρική κατάσταση ύστερα από το τελευταίο καταστατικό ή Φ.Ε.Κ. που έχει κατατεθεί.

Αν σε κάποια χώρα δεν εκδίδονται τα παραπάνω πιστοποιητικά ή έγγραφα ή νομιμοποιητικά έγγραφα εκπροσώπησης ή δεν καλύπτουν όλες τις παραπάνω περιπτώσεις, μπορούν να αντικατασταθούν από τα ισχύοντα στη χώρα εγκατάστασης του οικονομικού φορέα, τα οποία θα υποβληθούν μαζί με Υπεύθυνη δήλωση του Ν. 1599/1986, που θα τα απαριθμεί και θα τα αντιστοιχίζει.

Οι Ενώσεις οικονομικών φορέων που υποβάλλουν κοινή προσφορά θα πρέπει να υποβάλλουν όλα τα παραπάνω δικαιολογητικά για κάθε υποψήφιο που συμμετέχει στην ένωση. Η Ένωση δεν υποχρεούται να περιβληθεί σε ιδιαίτερη νομική μορφή προκειμένου να υποβάλει προσφορά, όμως στην περίπτωση που της ανατεθεί η σύμβαση, πρέπει να περιβληθεί από την αναγκαία νομική μορφή. Επίσης, τα απαιτούμενα δικαιολογητικά πρέπει, **επί ποινή αποκλεισμού**, να υποβάλλονται χωριστά για κάθε μέλος της. Με την υποβολή της προσφοράς κάθε μέλος της ευθύνεται αλληλέγγυα και εις ολόκληρων και σε περίπτωση κατακύρωσης της σύμβασης σε αυτή, η ευθύνη αυτή εξακολουθεί μέχρι πλήρους εκτέλεσης της σύμβασης. Σε περίπτωση που εξαιτίας ανικανότητας για οποιοδήποτε λόγο, μέλος της Ένωσης δεν μπορεί να ανταποκριθεί στις υποχρεώσεις του κατά το χρόνο εκτέλεσης της Σύμβασης, τότε εάν οι συμβατικοί όροι μπορούν να εκπληρωθούν από τα εναπομείναντα μέλη της, η Σύμβαση εξακολουθεί να υφίσταται στο σύνολό της και να παράγει όλα τα έννομα αποτελέσματά της. Η δυνατότητα εκπλήρωσης των συμβατικών όρων από τα εναπομείναντα μέλη εξετάζεται από την ΔΕΥΑ Πάτρας η οποία και θα αποφασίσει σχετικά. Εάν η ΔΕΥΑ Πάτρας αποφασίσει ότι τα εναπομείναντα μέλη δεν επαρκούν να εκπληρώσουν τους όρους της Σύμβασης τότε αυτά οφείλουν να ορίσουν αντικαταστάτη, με προσόντα αντίστοιχα του μέλους που αξιολογήθηκε κατά τη διάρκεια του διαγωνισμού. O αντικαταστάτης πρέπει να εγκριθεί με απόφαση του Διοικητικού Συμβουλίου της ΔΕΥΑ Πάτρας.

Οι υπεύθυνες δηλώσεις δεν είναι υποχρεωτικό να φέρουν ημερομηνία ταυτόσημη με αυτή της υπογραφής τους, η οποία όμως πρέπει να είναι εντός των τελευταίων τριάντα (30) ημερολογιακών ημερών πριν την καταληκτική ημερομηνία υποβολής των προσφορών. Δεν απαιτείται βεβαίωση του γνησίου της υπογραφής από αρμόδια διοικητική αρχή ή τα Κέντρα Εξυπηρέτησης Πολιτών (Κ.Ε.Π.). Όταν ο υποψήφιος πάροχος είναι Ο.Ε. ή Ε.Ε. και ο υπογράφων τις υπεύθυνες δηλώσεις ενεργεί ως νόμιμος εκπρόσωπος της εταιρείας, θα υπογράφει οπωσδήποτε κάτω από την εταιρική επωνυμία (σφραγίδα εταιρείας και υπογραφή). Οι υπεύθυνες δηλώσεις Α.Ε. και Ε.Π.Ε. απαιτείται να είναι υπογεγραμμένες από μέλος του Διοικητικού Συμβουλίου τους, το οποίο θα έχει εκ του καταστατικού δικαίωμα υπογραφής και εκπροσώπησης, επομένως θα ενεργεί ως νόμιμος εκπρόσωπος της εταιρείας και θα υπογράφει οπωσδήποτε κάτω από την εταιρική επωνυμία (σφραγίδα εταιρείας και υπογραφή).

**ΑΡΘΡΟ 9**

**Εγγυήσεις**

1. **Εγγύηση συμμετοχής**

Σύμφωνα με τις διατάξεις του άρθρου 302 του Ν. 4412/2016, η εγγύηση συμμετοχής σε συνοπτικό διαγωνισμό δεν απαιτείται.

1. **Εγγύηση καλής εκτέλεσης**

**α)** Η εγγύηση καλής εκτέλεσης ορίζεται σε ποσοστό πέντε τοις εκατό (5%) επί της αξίας της σύμβασης, εκτός Φ.Π.Α. και κατατίθεται πριν ή κατά την υπογραφή της σύμβασης.

**β)** Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

**γ)** Η εγγυητική επιστολή καλής εκτέλεσης επιστρέφεται μετά την οριστική παραλαβή των υπό προμήθεια υλικών και ύστερα από την εκκαθάριση των τυχόν απαιτήσεων από τους δύο συμβαλλόμενους. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, κατά τα προβλεπόμενα, των παρατηρήσεων και του εκπροθέσμου.

**δ)** Η εγγύηση καλής εκτέλεσης εκδίδεται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της Συμφωνίας περί Δημοσίων Συμβάσεων, η οποία κυρώθηκε με το Ν. 2513/1997 και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχεται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

**ε)** Η εγγύηση καλής εκτέλεσης περιλαμβάνει κατ’ ελάχιστον τα ακόλουθα στοιχεία:

1. την ημερομηνία έκδοσης,
2. τον εκδότη,
3. την αναθέτουσα αρχή προς την οποία απευθύνονται,
4. τον αριθμό της εγγύησης,
5. το ποσό που καλύπτει η εγγύηση,
6. την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση,

**ζ)** **τους όρους ότι:**

- η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διηζήσεως, και

- ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου.

**η)** τα στοιχεία της σχετικής διακήρυξης και την ημερομηνία διενέργειας του διαγωνισμού,

**θ)** την ημερομηνία λήξης ή τον χρόνο ισχύος της εγγύησης,

**ι)** την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση της ΔΕΥΑΠ και

**ια)** τον αριθμό και τον τίτλο της σχετικής σύμβασης

Όσον αφορά το χρόνο ισχύος της εγγύησης καλής εκτέλεσης, αυτός θα πρέπει να είναι μεγαλύτερος από τον συμβατικό χρόνο παράδοσης, κατά τον χρόνο που με βάση τη σύμβαση η ΔΕΥΑ Πάτρας υποχρεούται στην παραλαβή, κατά δύο (2) μήνες.

Οι υπηρεσίες της ΔΕΥΑ Πάτρας επικοινωνούν με τους φορείς που έχουν εκδώσει τις εγγυητικές επιστολές προκειμένου να διαπιστωθεί η εγκυρότητά τους.

Για ότι δεν προβλέφθηκε ισχύουν οι διατάξεις του άρθρου 302 του Ν. 4412/2016.

**ΑΡΘΡΟ 10**

**Τρόπος υποβολής και σύνταξης προσφορών**

1. Οι προσφορές των οικονομικών φορέων υποβάλλονται εγγράφως. Η υποβολή μόνο μίας προσφοράς δεν αποτελεί κώλυμα για τη συνέχιση της διαδικασίας του διαγωνισμού και την ανάθεση της σύμβασης.
2. Όσοι επιθυμούν να συμμετάσχουν στον επαναληπτικό συνοπτικό διαγωνισμό, απαιτείται να καταρτίσουν και να υποβάλουν εγγράφως προσφορά με τα απαραίτητα δικαιολογητικά και ότι άλλο απαιτείται από την παρούσα διακήρυξη ενώπιον της επιτροπής διαγωνισμού, μέχρι την καταληκτική ημερομηνία και ώρα, στην ελληνική γλώσσα, σε σφραγισμένο φάκελο.
3. Οι προσφορές μπορούν να αποσταλούν ταχυδρομικά ή με άλλο τρόπο (πλην ηλεκτρονικού ταχυδρομείου) με την προϋπόθεση ότι αυτές θα έχουν περιέλθει στην υπηρεσία (πρωτόκολλο) μια ημέρα πριν από την καταληκτική ημερομηνία και ώρα διαγωνισμού. Προσφορές που κατατίθενται εκπρόθεσμα δε γίνονται δεκτές.
4. Στον σφραγισμένο φάκελο εξωτερικά θα αναγράφεται ευκρινώς με κεφαλαία γράμματα:

**α)** Η λέξη «ΠΡΟΣΦΟΡΑ».

**β)** Ο πλήρης τίτλος της ΔΕΥΑ Πάτρας.

**γ)** Ο πλήρης τίτλος και ο αριθμός της διακήρυξης.

**δ)** Η ημερομηνία διενέργειας του συνοπτικού διαγωνισμού.

**ε)** Τα στοιχεία του προσφέροντος οικονομικού φορέα, δηλαδή η επωνυμία, η διεύθυνση, ο αριθμός τηλεφώνου, τηλεομοιοτυπίας (fax) και η ηλεκτρονική του διεύθυνση (email).

1. Σε περίπτωση Ένωσης οικονομικών φορέων πρέπει να αναγράφονται τα πλήρη στοιχεία όλων των μελών της, καθώς και τα στοιχεία του εκπροσώπου τους.
2. Τα περιεχόμενα του ανωτέρω φακέλου ορίζονται ως εξής:

**α)** Ένας (1) (υπο)φάκελος με την ένδειξη

**«Δικαιολογητικά Συμμετοχής - Τεχνική Προσφορά»** και

**β)** Ένας (1) (υπο)φάκελος με την ένδειξη

**«Οικονομική Προσφορά».**

1. Στον (υπο)φάκελο **«Δικαιολογητικά Συμμετοχής - Τεχνική Προσφορά»** περιλαμβάνονται, **επί ποινή αποκλεισμού,** τα κατά περίπτωση απαιτούμενα δικαιολογητικά, σύμφωνα με τις διατάξεις της κείμενης νομοθεσίας για την ανάθεση δημοσίων συμβάσεων και συγκεκριμένα:

**α)** Τα στοιχεία που ζητούνται σύμφωνα με το άρθρο 8 της παρούσας διακήρυξης (δικαιολογητικά συμμετοχής).

**β)** Πλήρη περιγραφή των προσφερόμενων ειδών σύμφωνα με τις τεχνικές προδιαγραφές .

1. Σε περίπτωση ένωσης οικονομικών φορέων, τα τεχνικά στοιχεία πρέπει να υποβάλλονται ξεχωριστά για κάθε μέλος της.
2. Στα περιεχόμενα της τεχνικής προσφοράς δεν πρέπει σε καμία περίπτωση να εμφανίζονται οικονομικά στοιχεία. Ενδεχόμενη εμφάνιση οικονομικών στοιχείων αποτελεί λόγο απόρριψης της προσφοράς.
3. Στον (υπο)φάκελο με την ένδειξη **«Οικονομική Προσφορά»** περιλαμβάνεται η οικονομική προσφορά του συμμετέχοντος στο διαγωνισμό, η οποία θα πρέπει να έχει συνταχθεί και να περιέχει τα απαιτούμενα από τη διακήρυξη oικovoμικά στοιχεία της προσφοράς, **με ποινή αποκλεισμού** σε αντίθετη περίπτωση. **Γίνονται δεκτές προσφορές μόνο για το σύνολο της προμήθειας.** Όλες οι τιμές στην προσφορά, καθώς και ο συνολικός προϋπολογισμός προσφοράς, συμπληρώνονται ολογράφως επί ποινή απαραδέκτου. Αριθμητική μόνο αναγραφή τιμής στην προσφορά δεν λαμβάνεται υπόψη.
4. Οι τιμές πρέπει να περιλαμβάνουν τις ενδεχόμενες υπέρ τρίτων κρατήσεις ως και κάθε άλλη επιβάρυνση, όπως προβλέπεται στη διακήρυξη, εκτός του Φ.Π.Α., ο οποίος θα αναφέρεται χωριστά. Η συνολική τιμή χωρίς Φ.Π.Α. θα ληφθεί υπόψη για τη σύγκριση των προσφορών.
5. Προσφορές που τυχόν έχουν αποσταλεί ή υποβληθεί πριν την καταληκτική ημερομηνία, αποσφραγίζονται όλες μαζί μετά τη λήξη της προθεσμίας υποβολής προσφορών.
6. Μετά την κατάθεση της προσφοράς δεν γίνεται αποδεκτή αλλά απορρίπτεται ως απαράδεκτη τροποποίηση ή απόκρουση όρου της διακήρυξης ή της προσφοράς. Διευκρινίσεις δίνονται από τον προσφεύγοντα μόνο όταν ζητούνται από την επιτροπή διαγωνισμού και με τον τρόπο που υποδεικνύεται από αυτήν. Από τις διευκρινίσεις που δίνονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν. Ειδικότερα, κατά τη διαδικασία αξιολόγησης των προσφορών, η Επιτροπή μπορεί να καλεί εγγράφως τους προσφέροντες να διευκρινίζουν τα έγγραφα ή δικαιολογητικά της προσφοράς τους (δικαιολογητικά συμμετοχής, τεχνική ή οικονομική προσφορά) που έχουν υποβάλει. Η διευκρίνιση ή η συμπλήρωση αφορά μόνο τις ασάφειες, επουσιώδεις πλημμέλειες ή πρόδηλα τυπικά σφάλματα που επιδέχονται διόρθωση ή συμπλήρωση, ιδίως δε παράλειψη μονογραφών, διακεκομμένη αρίθμηση, ελαττώματα συσκευασίας και σήμανσης του φακέλου και των υπο φακέλων των προσφορών ή αιτήσεων συμμετοχής, λεκτικές και φραστικές αποκλίσεις των εγγράφων της προσφοράς από την ορολογία των εγγράφων της σύμβασης, που δεν επιφέρουν έννομες συνέπειες ως προς το περιεχόμενό τους, ελλείψεις ως προς τα νομιμοποιητικά στοιχεία.

**ΑΡΘΡΟ 11**

**Χρόνος ισχύος των προσφορών**

1. Οι προσφορές των υποψηφίων στο διαγωνισμό ισχύουν και δεσμεύουν τους διαγωνιζόμενους για χρονικό διάστημα τουλάχιστον (4) μηνών από την επομένη της διενέργειας του διαγωνισμού.
2. Προσφορά που ορίζει χρόνο ισχύος μικρότερο του προβλεπόμενου από την διακήρυξη, απορρίπτεται ως απαράδεκτη.
3. Η ΔΕΥΑ μπορεί με έγγραφη γνωστοποίηση προς τους διαγωνιζόμενους να παρατείνει πριν από την λήξη της, την προθεσμία κατά ανώτατο όριο (4) μήνες χωρίς οι διαγωνιζόμενοι να έχουν δικαίωμα για αντιρρήσεις.
4. Ο προσφέρων δεν έχει δικαίωμα να αποσύρει την προσφορά του ή μέρος της μετά την κατάθεσή της, εφόσον αυτή είναι σε ισχύ. Σε περίπτωση που η προσφορά ή μέρος της αποσυρθεί, ο προσφέρων χάνει κάθε δικαίωμα για κατακύρωση.

**ΑΡΘΡΟ 12**

**Ενστάσεις προ της υπογραφής της σύμβασης**

Ενστάσεις υποβάλλονται από τους οικονομικούς φορείς κατά της διακήρυξης του διαγωνισμού ή κατά πράξης της αναθέτουσας αρχής ως εξής:

**α)** **Κατά της διακήρυξης του διαγωνισμού**, στην ΔΕΥΑ Πάτρας μέχρι πέντε (5) ημέρες πριν από την ημερομηνία διενέργειας του επαναληπτικού συνοπτικού διαγωνισμού. Για τον καθορισμό της προθεσμίας αυτής συνυπολογίζονται και οι ημερομηνίες της δημοσιοποίησης της περίληψης διακήρυξης και της διενέργειας του διαγωνισμού. Αν προκύπτει κλάσμα θεωρείται ολόκληρη ημέρα. Η ένσταση εξετάζεται από το Διοικητικό Συμβούλιο της ΔΕΥΑ Πάτρας, κατόπιν εισήγησης της αρμόδιας υπηρεσίας.

**β)** **Κατά πράξης της αναθέτουσας αρχής** εντός προθεσμίας πέντε (5) ημερών από την κοινοποίηση της προσβαλλόμενης πράξης στον ενδιαφερόμενο οικονομικό φορέα.

Η ένσταση υποβάλλεται ενώπιον της αναθέτουσας αρχής, η οποία εξετάζεται από το Διοικητικό Συμβούλιο, μετά από γνωμοδότηση της Επιτροπής αξιολόγησης ενστάσεων, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης.

Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή από το διοικητικό συμβούλιο.

Ενστάσεις που υποβάλλονται για οποιουσδήποτε άλλους από τους προαναφερόμενους λόγους πριν την υπογραφή της σύμβασης δεν γίνονται δεκτές.

Οι ενστάσεις κοινοποιούνται επί ποινή αποκλεισμού , από τον ενιστάμενο σε αυτόν κατά του οποίου στρέφονται και το αντίστοιχο αποδεικτικό αποστέλλεται σε φυσική μορφή στο αρμόδιο όργανο της ΔΕΥΑ Πάτρας.

Ενστάσεις που δεν υποβάλλονται σύμφωνα με τα παραπάνω θεωρούνται ως μη υποβληθείσες.

**ΑΡΘΡΟ 13**

**Προσφερόμενη τιμή**

1. Η οικονομική προσφορά, δηλαδή η προσφερόμενη τιμή δίδεται σε ευρώ και θα αναφέρεται η τιμή χωρίς Φ.Π.Α. σε ευρώ αριθμητικά και ολογράφως για το σύνολο των ειδών.
2. Η τιμή της προμήθειας δίνεται συνολικά για όλη την προμήθεια. Στην τιμή περιλαμβάνονται οι υπέρ τρίτων κρατήσεις, ως και κάθε άλλη νόμιμη επιβάρυνση, μη συμπεριλαμβανομένου Φ.Π.Α., για παράδοση της προμήθειας στον τόπο και με τον τρόπο που προβλέπεται στα έγγραφα της σύμβασης.
3. Προσφορά που θέτει όρο αναπροσαρμογής, απορρίπτεται ως απαράδεκτη. Προσφορά που δεν προκύπτει με σαφήνεια η προσφερόμενη τιμή ή δεν δίδεται ενιαία τιμή απορρίπτεται ως απαράδεκτη.
4. Προσφορά που είναι αόριστη και ανεπίδεκτη εκτίμησης ή είναι υπό αίρεση, απορρίπτεται ως απαράδεκτη, μετά από προηγούμενη γνωμοδότηση της Επιτροπής διαγωνισμού.
5. Προσφορές που παρουσιάζουν, κατά την κρίση της Επιτροπής διαγωνισμού, ουσιώδεις αποκλίσεις από τους όρους της διακήρυξης και τις τεχνικές προδιαγραφές απορρίπτονται ως απαράδεκτες.

**ΑΡΘΡΟ 14**

**Αξιολόγηση προσφορών**

* + - 1. Η αποσφράγιση του φακέλου των δικαιολογητικών συμμετοχής, των τεχνικών προσφορών και των οικονομικών προσφορών μπορούν να γίνουν σε μία δημόσια συνεδρίαση, κατά την κρίση της Επιτροπής διαγωνισμού.
      2. Η Επιτροπή διαγωνισμού προβαίνει στην έναρξη της διαδικασίας αποσφράγισης των προσφορών την ορισμένη ημερομηνία και ώρα. Η αποσφράγιση διενεργείται δημόσια, παρουσία των προσφερόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.
      3. Αρχικά αποσφραγίζεται ο κυρίως φάκελος προσφοράς, ο φάκελος των δικαιολογητικών συμμετοχής, καθώς και ο φάκελος της τεχνικής προσφοράς, μονογράφονται και σφραγίζονται από την Επιτροπή όλα τα δικαιολογητικά που υποβάλλονται κατά το στάδιο αυτό και η τεχνική προσφορά, ανά φύλλο. Η Επιτροπή καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη της Επιτροπής. Στη συνέχεια αποσφραγίζονται οι φάκελοι των οικονομικών προσφορών που έγιναν αποδεκτές , ανακοινώνονται οι προσφερθείσες τιμές και μονογράφονται από τα μέλη της Επιτροπής.
      4. Ακολούθως, η Επιτροπή στην ίδια ή σε επόμενη συνεδρίαση (κατά την κρίση της) προβαίνει στην αξιολόγηση της τεχνικής προσφοράς και συντάσσει πρακτικό για την απόρριψη των τεχνικών προσφορών που δεν γίνονται αποδεκτές και την αποδοχή ή και βαθμολόγηση των τεχνικών προσφορών με βάση το κριτήριο ανάθεσης.
      5. Προσωρινός ανάδοχος θα αναδειχθεί ο προσφέρων με βάση το κριτήριο ανάθεσης με την προϋπόθεση ότι η προσφορά του καλύπτει τις τεχνικές απαιτήσεις και προδιαγραφές της διακήρυξης κάτι που θα κριθεί από την αρμόδια Επιτροπή Αξιολόγησης .
      6. Το αποτέλεσμα των ανωτέρω σταδίων, που μπορούν να γίνουν σε μία δημόσια συνεδρίαση, επικυρώνονται με απόφαση του Διοικητικού Συμβουλίου, η οποία κοινοποιείται στους προσφέροντες.
      7. Κατά της ανωτέρω απόφασης χωρεί ένσταση, σύμφωνα με τις διατάξεις του άρθρου 127 του Ν. 4412/2016.

**ΑΡΘΡΟ 15**

**Δικαιολογητικά κατακύρωσης**

1. Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση (προσωρινό ανάδοχο), να υποβάλει εντός ορισμένης προθεσμίας, τα πρωτότυπα ή αντίγραφα όλων των δικαιολογητικών του άρθρου 8 της παρούσας, ως αποδεικτικά στοιχεία για τη μη συνδρομή των λόγων αποκλεισμού και για την πλήρωση των κριτηρίων ποιοτικής επιλογής.
2. Τα δικαιολογητικά που πρέπει να προσκομίσει ο προσωρινός ανάδοχος είναι τα ακόλουθα:

**α) Απόσπασμα ποινικού μητρώου,** έκδοσης τουλάχιστον του τελευταίου τριμήνου, από το οποίο προκύπτει ότι δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας.

**β) Υπεύθυνη δήλωση του Ν. 1599/1986**, στην οποία θα δηλώνει όλους τους οργανισμούς κοινωνικής ασφάλισης στους οποίους οφείλει να καταβάλλει εισφορές τόσο για τα μέλη τους όσο για το απασχολούμενο σε αυτούς προσωπικό.

**γ) Πιστοποιητικό αρμόδιας δικαστικής ή διοικητικής αρχής** από το οποίο να προκύπτει ότι δεν τελούν υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση και επίσης ότι δεν τελούν υπό διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό άλλη ανάλογη διαδικασία.

**δ) Πιστοποιητικά όλων των οργανισμών κοινωνικής ασφάλισης** (ασφαλιστικές ενημερότητες) τόσο για τους ίδιους τους εργοδότες όσο και για όλο το απασχολούμενο σε αυτούς προσωπικό, από τα οποία να προκύπτουν ότι είναι ενήμεροι ως προς τις υποχρεώσεις τους που αφορούν την καταβολή των εισφορών κοινωνικής ασφάλισης σε αυτούς τους οργανισμούς κατά την ημερομηνία διενέργειας του διαγωνισμού. Από τα περιεχόμενα των πιστοποιητικών χρειάζεται να προκύπτει σαφώς η διάρκεια ισχύος τους, έτσι ώστε να είναι ξεκάθαρο ότι τα πιστοποιητικά αυτά είναι σε ισχύ τουλάχιστον ως και την καταληκτική ημερομηνία υποβολής των προσφορών.

**ε) Πιστοποιητικό που εκδίδεται από αρμόδια κατά περίπτωση αρχή**, από το οποίο να προκύπτει ότι είναι ενήμεροι ως προς τις φορολογικές τους υποχρεώσεις (**φορολογική ενημερότητα**), το οποίο χρειάζεται να είναι σε ισχύ τουλάχιστον ως και την καταληκτική ημερομηνία υποβολής των προσφορών.

**ζ)** **Πιστοποιητικό του βιοτεχνικού ή βιομηχανικού** επιμελητηρίου ή βεβαίωση αρμόδιας διοικητικής αρχής για το ειδικό τους επάγγελμα, που θα έχει εκδοθεί το πολύ έξι μήνες πριν από την ημερομηνία διενέργειας του διαγωνισμού

1. Σε περίπτωση εγκατάστασής του στην αλλοδαπή, τα δικαιολογητικά των παραπάνω εδαφίων εκδίδονται με βάση την ισχύουσα νομοθεσία της χώρας που είναι εγκατεστημένοι, από την οποία και εκδίδεται το σχετικό πιστοποιητικό.

**Τα νομικά πρόσωπα, ημεδαπά ή αλλοδαπά** προσκομίζουν όλα τα παραπάνω δικαιολογητικά, εκτός του αποσπάσματος ποινικού μητρώου, με την ακόλουθη τροποποίηση:

* Πιστοποιητικά όλων των οργανισμών κοινωνικής ασφάλισης (ασφαλιστικές ενημερότητες), από τα οποία να προκύπτουν ότι είναι ενήμεροι ως προς τις υποχρεώσεις τους που αφορούν την καταβολή των εισφορών κοινωνικής ασφάλισης σε αυτούς τους οργανισμούς κατά την ημερομηνία διενέργειας του διαγωνισμού. Από τα περιεχόμενα των πιστοποιητικών χρειάζεται να προκύπτει σαφώς η διάρκεια ισχύος τους, έτσι ώστε να είναι ξεκάθαρο ότι τα πιστοποιητικά αυτά είναι σε ισχύ τουλάχιστον ως και την καταληκτική ημερομηνία υποβολής των προσφορών.
* Οι ομόρρυθμες εταιρείες (Ο.Ε.) θα προσκομίσουν πιστοποιητικά όλων των οργανισμών κοινωνικής ασφάλισης τόσο για όλα τα μέλη τους όσο και για όλο το απασχολούμενο σε αυτές προσωπικό
* Οι ετερόρρυθμες εταιρείες (Ε.Ε.) θα προσκομίσουν πιστοποιητικά όλων των οργανισμών κοινωνικής ασφάλισης μόνο για τα ομόρρυθμα μέλη τους και για όλο το απασχολούμενο σε αυτές προσωπικό.
* Οι εταιρείες περιορισμένης ευθύνης (Ε.Π.Ε.) θα προσκομίσουν πιστοποιητικά όλων των οργανισμών κοινωνικής ασφάλισης των διαχειριστών τους και για όλο το απασχολούμενο σε αυτές προσωπικό.
* Οι ανώνυμες εταιρείες (Α.Ε.) θα προσκομίσουν πιστοποιητικά όλων των οργανισμών κοινωνικής ασφάλισης για όλο το απασχολούμενο σε αυτές προσωπικό. Δεν θα προσκομίσουν αντίστοιχα πιστοποιητικά για τα μέλη των Διοικητικών Συμβουλίων τους.
* Το **απόσπασμα ποινικού μητρώου** αφορά στους διαχειριστές για τις εταιρείες περιορισμένης ευθύνης (Ε.Π.Ε.), τους διαχειριστές και τα ομόρρυθμα μέλη για τις προσωπικές εταιρείες (Ο.Ε και Ε.Ε), στον πρόεδρο και διευθύνοντα σύμβουλο για τις ανώνυμες εταιρείες (Α.Ε) και σε κάθε άλλη περίπτωση νομικού προσώπου στους νόμιμους εκπροσώπους του.

1. Τα δικαιολογητικά προσκομίζονται σε σφραγισμένο φάκελο, ο οποίος παραδίδεται εμπρόθεσμα στην Επιτροπή διαγωνισμού.
2. Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν ή κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν είναι ψευδή ή ανακριβή ή δεν προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, ο προσωρινός ανάδοχος κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά βάσει τιμής, χωρίς να λαμβάνεται υπόψη η προσφορά του προσφέροντος που απορρίφθηκε. Αν κανένας από τους προσφέροντες δεν υπέβαλε αληθή ή ακριβή δήλωση η διαδικασία ανάθεσης ματαιώνεται.
3. Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή και τη διαβίβαση του φακέλου στο Διοικητικό Συμβούλιο για τη λήψη απόφασης είτε για την κήρυξη του προσωρινού αναδόχου ως εκπτώτου είτε για τη ματαίωση της διαδικασίας είτε κατακύρωσης της σύμβασης. Το αποτέλεσμα του ελέγχου των παραπάνω δικαιολογητικών, επικυρώνονται με την απόφαση κατακύρωσης.
4. Όσοι υπέβαλαν παραδεκτές προσφορές λαμβάνουν γνώση των παραπάνω δικαιολογητικών που κατατέθηκαν.
5. Προσφορές που παρουσιάζουν, κατά την κρίση της Επιτροπής αξιολόγησης, ουσιώδεις αποκλίσεις από τους όρους της διακήρυξης και τις τεχνικές προδιαγραφές απορρίπτονται ως απαράδεκτες.
6. Σε κάθε περίπτωση για την κατακύρωση αποφασίζει το Διοικητικό Συμβούλιο της ΔΕΥΑ Πάτρας και η σχετική απόφαση υποβάλλεται στο Συντονιστή Αποκεντρωμένης Διοίκησης για έλεγχο νομιμότητας. Η απόφαση για την κατακύρωση του διαγωνισμού μπορεί να ληφθεί και μετά την πάροδο ισχύος των προσφορών και η σύμβαση να καταρτιστεί έγκυρα, εάν συμφωνεί και ο μειοδότης.

**ΑΡΘΡΟ 16**

**Κρίση αποτελέσματος διαγωνισμού**

Η Επιτροπή Αξιολόγησης του αποτελέσματος του διαγωνισμού με γνωμοδότησή της προς το Διοικητικό Συμβούλιο που αποφασίζει σχετικά, μπορεί να προτείνει:

1. Την κατακύρωση της σύμβασης για ολόκληρη την ποσότητα ή μέρος αυτής μέχρι και 50% ή για μεγαλύτερη ποσότητα κατά 30% που προσφέρει ο διαγωνιζόμενος.
2. Τη ματαίωση του αποτελέσματος και επανάληψη με τροποποίηση ή μη των όρων και των τεχνικών προδιαγραφών.
3. Τη διενέργεια κλήρωσης μεταξύ ισότιμων προσφορών.

**ΑΡΘΡΟ 17**

**Ανακοίνωση κατακύρωσης και υπογραφή σύμβασης**

1. Η απόφαση κατακύρωσης δεν παράγει τα έννομα αποτελέσματά της, εφόσον η ΔΕΥΑ Πάτρας δεν την κοινοποιήσει σε όλους τους προσφέροντες.
2. Η ΔΕΥΑ Πάτρας προσκαλεί τον ανάδοχο να προσέλθει για την υπογραφή του συμφωνητικού, εντός δέκα (10) ημερών από την κοινοποίηση σχετικής έγγραφης ειδικής πρόσκλησης.
3. Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται.

**ΑΡΘΡΟ 18**

**Παραλαβή του αντικειμένου της σύμβασης**

1. Ο χρόνος παράδοσης της προμήθειας ορίζεται σε τρείς (3) μήνες από την ημερομηνία ανάρτησης της σύμβασης στο ΚΗΜΔΗΣ ή και περισσότερο εφόσον γίνει χρήση της δυνατότητας αύξησης των ποσοτήτων της μελέτης ή και παραταθεί ως ανωτέρω.
2. Ο ανάδοχος υποχρεούται να παρέχει την προμήθεια μέσα στα χρονικά όρια και με τον τρόπο που ορίζει η σύμβαση.
3. H διαδικασία παραλαβής της προμήθειας θα γίνει από επιτροπή παραλαβής, σύμφωνα με όσα καθορίζονται στις διατάξεις του Ν.4412/2016.
4. Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση και στον Ν.4412/2016

**ΑΡΘΡΟ 19**

**Ποινικές ρήτρες**

Αν η προμήθεια παραληφθεί από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που τυχόν χορηγήθηκε, μπορεί να επιβάλλονται εις βάρος του ποινικές ρήτρες, με αιτιολογημένη απόφαση του Διοικητικού Συμβουλίου.

**ΑΡΘΡΟ 20**

**Τρόπος Πληρωμής**

Η πληρωμή της αξίας της προμήθειας θα γίνει εντός δύο μηνών μετά την παραλαβή τους από την αρμόδια επιτροπή ,την έκδοση σχετικού τιμολογίου και την προσκόμιση των λοιπών δικαιολογητικών που ορίζει ο νόμος.

**ΑΡΘΡΟ 21**

**Δημοσίευση**

Η διακήρυξη θα καταχωρηθεί στο Κ.Η.Μ.ΔΗ.Σ., δώδεκα τουλάχιστον ημέρες πριν από την διενέργεια του διαγωνισμού και θα δημοσιευθεί μία φορά:

* σε μία ημερήσια τοπική εφημερίδα και
* σε μία εβδομαδιαία τοπική εφημερίδα

Όλα τα τεύχη του διαγωνισμού είναι αναρτημένα στο δικτυακό τόπο της ΔΕΥΑΠ στη διεύθυνση: [www.deyap.gr](http://www.deyap.gr) και στην διαδικτυακή πύλη [www.promitheus.gov.gr](http://www.promitheus.gov.gr) στο ΚΗΜΔΗΣ

Για ότι δεν προβλέφθηκε ισχύουν οι σχετικές διατάξεις του Ν. 4412/2016, του Ν. 1069/1980 και του Ν. 3463/2006.

**ΑΡΘΡΟ 22**

**Τελικές διατάξεις**

Το αποτέλεσμα του διαγωνισμού θα εγκριθεί από το Δ.Σ της ΔΕΥΑΠ.

Ο ΠΡΟΕΔΡΟΣ ΤΟΥ ΔΣ ΑΚΡΙΒΕΣ ΑΝΤΙΓΡΑΦΟ

ΑΝΔΡΕΑΣ ΠΑΠΑΝΙΚΗΤΑΣ Ο ΓΕΝΙΚΟΣ Δ/ΝΤΗΣ

Η ΣΥΝΤΑΞΑΣΑ

ΠΑΠΑΖΑΦΕΙΡΗ ΘΕΟΔΩΡΑ

***ΟΙΚΟΝΟΜΙΚΗ ΥΠΗΡΕΣΙΑ***

***ΓΡΑΦΕΙΟ ΠΡΟΜΗΘΕΙΩΝ***

***ΑΡΜ: ΘΕΟΔΩΡΑ ΠΑΠΑΖΑΦΕΙΡΗ***

***ΑΝΤΙΚΕΙΜΕΝΟ***

**ΠΡΟΜΗΘΕΙΑ ΚΑΛΥΜΜΑΤΩΝ ΓΙΑ ΒΕΛΤΙΩΣΗ ΑΠΟΣΜΗΣΗΣ ΚΑΝΑΛΙΩΝ ΠΡΟΑΝΟΞΙΚΩΝ ΔΕΞΑΜΕΝΩΝ**

***CPVS -44190000-8***

**ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡ. ΔΙΑ.4Ε/2017**

**ΑΡΘΡΟ 1**

**Αντικείμενο**

Η παρούσα συγγραφή αφορά την προμήθεια καλυμμάτων για βελτίωση απόσμησης καναλιών προανοξικών δεξαμενών, όπως περιγράφονται στις τεχνικές προδιαγραφές η οποία θα γίνει με επαναληπτικό συνοπτικό διαγωνισμό, με σφραγισμένες προσφορές και με κριτήριο ανάθεσης της σύμβασης την πλέον συμφέρουσα από οικονομική άποψη προσφορά, μόνο βάσει της τιμής όπως περιγράφεται στις τεχνικές προδιαγραφές.

**ΑΡΘΡΟ 2**

**Ισχύουσες διατάξεις**

Η εκτέλεση της προμήθειας διέπεται :

1. Τις σχετικές διατάξεις του Ν. 4412/2016 και ειδικότερα τα ειδικά για τις ΔΕΥΑ άρθρα αυτού (222-238)
2. Τις σχετικές διατάξεις του Ν. 3463/06 (Δημοτικός και Κοινοτικός Κώδικας ) και ιδιαίτερα του άρθρου 209
3. Τις σχετικές διατάξεις του Ν. 1069/80 «περί κινήτρων δια την ίδρυση επιχειρήσεων Ύδρευσης Αποχέτευσης» και ειδικότερα το άρθρο 22 περί έργων και προμηθειών.

**ΑΡΘΡΟ 3**

**Συμβατικά στοιχεία κατά σειρά ισχύος**

Τα συμβατικά στοιχεία της προμήθειας κατά σειρά ισχύος είναι:

α) Η διακήρυξη του διαγωνισμού

β) Οι τεχνικές προδιαγραφές

γ) Η συγγραφή υποχρεώσεων

δ) Ο ενδεικτικός προϋπολογισμός

ε) Η προσφορά του μειοδότη.

**ΑΡΘΡΟ 4**

**Οικονομικές υποχρεώσεις του προμηθευτή**

Τον ανάδοχο της προμήθειας βαρύνουν όλες οι νόμιμες κρατήσεις (υπέρ Δημοσίου, Ε.Α.Α.ΔΗ.ΣΥ.) για τους Ο.Τ.Α. α΄ βαθμού, εισφορές κλπ., Σε περίπτωση άρνησής του παρακρατούνται από τον πρώτο λογαριασμό του.

**ΑΡΘΡΟ 5**

**Σύμβαση - Εγγύηση καλής εκτέλεσης**

Μετά την κατακύρωση του διαγωνισμού συντάσσεται σχετική σύμβαση, η οποία υπογράφεται και από τα δύο συμβαλλόμενα μέρη. Η εγγυητική επιστολή καλής εκτέλεσης θα αντιστοιχεί σε ποσοστό ***5%*** του συμβατικού ποσού της προμήθειας χωρίς τον αναλογούντα ΦΠΑ .

**ΑΡΘΡΟ 6**

**Ποιότητα προμήθειας - απόρριψη – αντικατάσταση**

**Παραλαβή προμήθειας**

1. Η διαδικασία παραλαβής της προμήθειας καλυμμάτων για βελτίωση απόσμησης καναλιών προανοξικών δεξαμενών, θα γίνει από επιτροπή παραλαβής , σύμφωνα με όσα καθορίζονται στις διατάξεις του Ν. 4412/2016.
2. Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση και στον Ν. 4412/2016 .
3. Αν η επιτροπή παραλαβής κρίνει ότι η προμήθεια δεν ανταποκρίνεται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα της προμήθειας και συνεπώς αν μπορούν οι τελευταίες να καλύψουν τις σχετικές ανάγκες.
4. Στην περίπτωση που διαπιστωθεί ότι δεν επηρεάζεται η καταλληλότητα, με αιτιολογημένη απόφαση του Διοικητικού Συμβουλίου, μπορεί να εγκριθεί η παραλαβή της προμήθειας, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της απόφασης του Διοικητικού Συμβουλίου, η επιτροπή παραλαβής υποχρεούται να προβεί στην οριστική παραλαβή της προμήθειας της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.
5. Το πρωτόκολλο οριστικής παραλαβής εγκρίνεται με απόφαση του Διοικητικού Συμβουλίου, η οποία κοινοποιείται υποχρεωτικά και στον ανάδοχο. Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του και δεν ληφθεί σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεσθεί αυτοδίκαια.
6. Ανεξάρτητα από την αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του Διοικητικού Συμβουλίου, στην οποία δεν μπορεί να συμμετέχουν ο πρόεδρος και τα μέλη της επιτροπής που πραγματοποίησε την παραλαβή στον προβλεπόμενο από την σύμβαση χρόνο. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Η εγγυητική επιστολή καλής εκτέλεσης δεν επιστρέφεται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.
7. Σε περίπτωση οριστικής απόρριψης ολόκληρης ή μέρους της προμήθειας, με έκπτωση επί της συμβατικής αξίας, με απόφαση του Διοικητικού Συμβουλίου, ύστερα από γνωμοδότηση της επιτροπής παραλαβής, μπορεί να εγκρίνεται αντικατάσταση της προμήθειας αυτής με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης και ο προμηθευτής της προμήθειας θεωρείται ως εκπρόθεσμος και υπόκειται στις προαναφερθείσες ποινικές ρήτρες, λόγω εκπρόθεσμης παράδοσης.
8. Αν ο ανάδοχος δεν αντικαταστήσει την προσφορά που απορρίφθηκε μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

**ΑΡΘΡΟ 8**

**Ποινικές ρήτρες - έκπτωση αναδόχου**

1. Αν η προμήθεια παραληφθεί από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που τυχόν χορηγήθηκε, μπορεί να επιβάλλονται εις βάρος του ποινικές ρήτρες, με αιτιολογημένη απόφαση του Διοικητικού Συμβουλίου. Οι ποινικές ρήτρες υπολογίζονται ως εξής:

**α)** για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών - ενδιαμέσων προθεσμιών της αντίστοιχης προθεσμίας, επιβάλλεται ποινική ρήτρα 2,5% επί της συμβατικής αξίας χωρίς Φ.Π.Α. της προμήθειας που παρασχέθηκαν εκπρόθεσμα,

**β)** για καθυστέρηση που υπερβαίνει το 50% επιβάλλεται ποινική ρήτρα 5%, χωρίς Φ.Π.Α. επί της συμβατικής αξίας της προμήθειας που παρασχέθηκε εκπρόθεσμα.

**γ)** οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και μπορούν να ανακαλούνται με αιτιολογημένη απόφαση του Διοικητικού Συμβουλίου, αν η προμήθεια που αφορά στις ως άνω τμηματικές προθεσμίες παρασχεθεί μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

1. Το ποσό των ποινικών ρητρών αφαιρείται και συμψηφίζεται με την αμοιβή του αναδόχου. Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

**ΑΡΘΡΟ 9**

**Αθέτηση όρων συμφωνίας**

Η από μέρους του μειοδότη αθέτηση των όρων της διακήρυξης και της υπογραφείσας σύμβασης παρέχει στη ΔΕΥΑΠ το δικαίωμα να τον κηρύξει έκπτωτο για την προμήθεια καλυμμάτων για βελτίωση απόσμησης καναλιών προανοξικών δεξαμενών, με απόφαση του Διοικητικού Συμβουλίου, μετά από γνωμοδότηση του αρμόδιου οργάνου. Η έκπτωση του αναδόχου έχει σαν συνέπεια:

α) Την απώλεια υπέρ της ΔΕΥΑΠ ολόκληρου του ποσού της κατατιθέμενης εγγύησης.

β) Την υποχρέωση του αναδόχου να αποζημιώσει τη ΔΕΥΑΠ για κάθε ζημιά θετική ή αποθετική που θα υποστεί από τη εκτέλεση της σύμβασης.

**ΑΡΘΡΟ 10**

**Επίλυση διαφορών**

Οι τυχόν διαφορές μεταξύ της ΔΕΥΑΠ και του αναδόχου υπάγονται στα εκάστοτε αρμόδια Δικαστήρια των Πατρών και επιλύονται σύμφωνα με την ισχύουσα Ελληνική Νομοθεσία.

8/05/2017

|  |  |
| --- | --- |
| Η ΣΥΝΤΑΞΑΣΑ  Θ. ΠΑΠΑΖΑΦΕΙΡΗ | ΘΕΩΡΗΘΗΚΕ  Η ΠΡΟΪΣΤΑΜΕΝΗ  ΟΙΚΟΝΟΜΙΚΗΣ ΥΠΗΡΕΣΙΑΣ  ΒΑΣ. ΣΤΑΘΟΠΟΥΛΟΥ |

|  |
| --- |
| **Μ Ε Λ Ε Τ Η**  ΦΟΡΕΑΣ: Δ.Ε.Υ.Α. ΠΑΤΡΑΣ Βελτίωση απόσμησης καναλιών προανοξικών δεξαμενώνΠΕΡΙΕΧΟΜΕΝΑ  1. Τεχνική περιγραφή -Προδιαγραφές 2. Προϋπολογισμός Μελέτης 3. Έντυπο προσφοράς |

|  |  |
| --- | --- |
| Ταχ.Δ/νση: Ακτή Δυμαίων 48  Πάτρα, ΤΚ 26333  Τηλ: 2610366100  Fax: 2610325790 | Βελτίωση απόσμησης καναλιών προανοξικών δεξαμενών |

**Τεχνική περιγραφή κάλυψης καναλιών Ε.Ε.Λ. Πατρών-Προδιαγραφές**

Η παρούσα τεχνική περιγραφή αφορά στην κάλυψη καναλιών και φρεατίων στην Ε.Ε.Λ. Πατρών. Για την επίτευξη του ανωτέρω σκοπού απαιτείται η αντικατάσταση των υπαρχόντων καλυμμάτων από πολυεστέρα και των σιδερένιων διαδρόμων πρόσβασης, με υλικά και καπάκια από σύνθετα υλικά πολυμερή ενισχυμένα με ίνες γυαλιού (GRP ή FRP)με υψηλή χημική αντίσταση ώστε τόσο να βελτιωθεί η στεγανοποίηση τους σε σχέση με τον αέρα του περιβάλλοντος αλλά και η ασφάλεια των εργαζομένων που διέρχονται καθημερινά από εκεί.

Για την κάλυψη των καναλιών, υπάρχει η απαίτηση βάδισης πάνω στα καλύμματα και για τους διαδρόμους πρόσβασης και είναι απαιτούμενη προϋπόθεση η βάδιση πάνω σε αυτά καθώς και στα φρεάτια.

Στα κανάλια και στα φρεάτια θα αφαιρεθούν τα υφιστάμενα πολυεστερικά καλύμματα και τα σιδερένια καλύμματα και θα αντικατασταθούν από καλύμματα υλικά πολυμερή ενισχυμένα με ίνες γυαλιού (GRP ή FRP). Στο υλικό που θα είναι αρκετά ισχυρό, ώστε να επιτρέπεται η βάδιση πάνω σε αυτό, θα τοποθετηθεί επικαλυμμένη σχάρα ισοφθαλικής πολυεστερικής ρητίνης (GRP ή FRP), με κατάλληλη εγκοπή για την ένωση των καλυμμάτων, σε διαστάσεις 1,00m x 1,65m μέγιστο, αναλόγως το πεδίο εφαρμογής.

Τα καλύμματα θα φέρουν αντιολισθητική επίστρωση ώστε να μειωθεί ο κίνδυνος ατυχήματος κατά την βάδιση πάνω σε αυτά, καθώς και επιπλέον βαφή για προστασία από ακτίνες UV. Επίσης θα φέρουν κατάλληλη διαμόρφωση και ανοξείδωτα χερούλια ώστε να αφαιρούνται εύκολα προκειμένου να μπορεί να επιθεωρηθεί το κανάλι ή το φρεάτιο. Η στήριξη των καλυμμάτων θα γίνει σε γωνίες υλικά πολυμερή ενισχυμένα με ίνες γυαλιού (GRP ή FRP) 50x50x5mm που θα εδράζονται επάνω στο μπετό. Για την επίτευξη της απαιτούμενης στεγάνωσης θα τοποθετηθεί κατάλληλο λάστιχο και στις δύο εσωτερικές πλευρές της γωνιάς.

Η στήριξη των υλικών στο μπετό θα γίνει με ανοξείδωτες βίδες και αγκίρια. Η κόλληση του ελαστικού στεγάνωσης θα γίνει με ειδική κόλλα πολυουρεθάνης.

Η παρούσα τεχνική περιγραφή θα συνοδεύεται από τις τεχνικές προδιαγραφές των υλικά πολυμερή ενισχυμένα με ίνες γυαλιού (GRP ή FRP) προϊόντων και από ενδεικτικά σχέδια.

Ο σχεδιασμός και η τοποθέτηση των καλυμμάτων θα διευκολύνει την απρόσκοπτη απορροή των όμβριων.

Τα καλύμματα θα σχεδιαστούν για τουλάχιστον 30 χρόνια απρόσκοπτης λειτουργίας χωρίς κάποια ιδιαίτερη συντήρηση και θα παρασχεθεί από τον κατασκευαστή και τον ανάδοχο εγγύηση καλής λειτουργίας ελάχιστης διάρκειας 10 ετών.

Το αντικείμενο της προμήθειας περιλαμβάνει την μεταφορά των υλικών επιτόπου με ευθύνη και δαπάνη του αναδόχου, και την πλήρη, ολοκληρωμένη και λειτουργική εγκατάσταση των υλικών με ευθύνη και δαπάνη του αναδόχου. Τα προβλεπόμενα μέρη είναι τα ακόλουθα:

|  |  |  |
| --- | --- | --- |
| Θέση | Περιγραφή | Ενδεικτικό εμβαδό κάλυψης m2 |
| 1 | Κανάλια | 120 |
| 2 | Φρεάτια (15) | 30 |

**ΥΛΙΚΑ**

Τα υλικά θα είναι κατασκευασμένα από *(GRP ή FRP)* Fibreglass και ρητίνη Isophthalic Polyester (Ισοφθαλικό πολυεστέρα) για υψηλή αντοχή σε χημική διάβρωση.

Πρώτες Ύλες Σύνθεσης

* Ενίσχυση από ίνες γυαλιού Fibreglass
* Επιλογή του τύπου ρητίνης: Ισοφθαλικού πολυεστέρα Isophthalic Polyester
* Αδρανή υλικά πληρώσεως
* Σταθεροποιητές UV
* Επιβραδυντικά φλόγας ASTM E84.
* Ανθεκτική σε προσβολή από οξέα (H2SO4). Βιομηχανική βαθμού χημική αντοχή
* Χημική χρωστική χρωμάτων προσφέροντας φινίρισμα που δεν απαιτεί βάψιμο.
* Θερμοκρασία λειτουργίας -50 ℃ ~ 105 ℃.

**ΦΙΝΙΡΙΣΜΑ**

Το εξωτερικό φινίρισμα θα είναι επιμελημένο έτσι ώστε η επιφάνεια να έχει ομοιόμορφο χρώμα, να είναι λεία χωρίς προεξοχές και απαλλαγμένη από ξένα σώματα, αγώγιμα τεμάχια, κτυπήματα, κενά, ξέσματα, ρυτιδώσεις ή φυσαλίδες. Οι ίνες γυαλιού θα είναι ομοιόμορφα κατανεμημένες, χωρίς διακύμανση πυκνότητας.

**ΤΕΧΝΙΚΗ ΜΕΛΕΤΗ ΠΡΟΣΦΟΡΑΣ**

Τα σχέδια που επισυνάπτονται είναι ενδεικτικά.

Λόγω της ειδικής φύσης του έργου:

Οι διαγωνιζόμενοι πριν υποβάλλουν την προσφορά να επισκεφτούν τις εγκαταστάσεις και να διαπιστώσουν τις όποιες ιδιαιτερότητες υπάρχουν και προσαρμογές που θα απαιτηθούν κατά τη φάση εκτέλεσης του έργου. Επίκληση δυσκολιών ή ιδιαίτερων συνθηκών από τον ανάδοχο δεν θα γίνουν αποδεκτές.

Οι διαγωνιζόμενοι θα υποβάλλουν πλήρη τεχνική προσφορά όπου θα περιγράφεται το είδος, η ποιότητα, το ενδεικτικό βάρος, οι διαστάσεις και η γεωμετρική διαμόρφωση των υλικών που θα προσφερθούν (καλύμματα και στηρίγματα) κατά περίπτωση με ενδεικτικό σχετικό σχέδιο καθώς και όποιο άλλο τεχνικό στοιχείο κρίνουν απαραίτητο επιπλέον των παραπάνω αναφερόμενων.

Ανεπαρκής ή ασαφής τεχνική προσφορά συνεπάγεται απόρριψη της προσφοράς και αποκλεισμό από το άνοιγμα της οικονομικής προσφοράς. Όλα τα υλικά θα συνοδεύονται με πιστοποιητικά (iso, τεχνικά φυλλάδια)

Η ΔΕΥΑΠ δεν θα κάνει αποδεκτές προσφορές που αναφέρονται σε μέρος της προκηρυχθείσας ποσότητας είτε αυτά αφορούν υλικά είτε υπηρεσία.

**ΑΣΦΑΛΕΙΑ ΚΑΤΑ ΤΗΝ ΚΑΤΑΣΚΕΥΗ**

**Παρατηρήσεις:**

Επειδή ο χώρος εργασίας απαιτεί εξειδικευμένους χειρισμούς που θα εκτελούνται με ασφάλεια, απαιτείται όπως διατεθεί και το κατάλληλο προσωπικό χειριστών-εργατών προκειμένου να εκτελεστεί η απαιτούμενη εργασία.

Στο βαθμό που η φύση της εργασίας είναι ιδιόμορφη και δεν μπορεί να περιγραφεί επακριβώς, οι ενδιαφερόμενοι καλούνται να μεταβούν επιτόπου όπως διαπιστώσουν τις συνθήκες εργασίας και λάβουν διευκρινίσεις σε τυχόν ερωτήματα.

Για την ασφαλή και έντεχνη εκτέλεση των εργασιών ο ανάδοχος θα πρέπει να διαθέτει επιτόπου υπεύθυνο επίβλεψης μηχανικό ΑΕΙ ή μηχανικό ΤΕΙ

**ΔΙΑΡΚΕΙΑ ΕΡΓΟΥ**

Η διάρκεια του έργου θα είναι **3 μήνες** με έναρξη την ημερομηνία υπογραφής της σύμβασης.

1. **ΠΡΟΣΟΝΤΑ ΣΥΜΜΕΤΕΧΟΝΤΩΝ**

* Ιδιωτικές εταιρείες που στο αντικείμενο της δραστηριότητας τους περιλαμβάνεται η εκτέλεση παρόμοιων με την ανωτέρω περιγραφείσα εργασίες.
* Ελάχιστη προϋπόθεση συμμετοχής είναι η επιτυχής (που να αποδεικνύεται) ολοκλήρωση 1 τουλάχιστον συναφούς εργασίας.

|  |  |
| --- | --- |
| Ο Συντάξας | Εθεωρήθη |
| Πάτρα . .2017 | Πάτρα . .2017 |
|  |  |
| Κωνσταντίνα Τυροπάνη  Χημικός Μηχανικός |  |

|  |  |
| --- | --- |
| Ταχ.Δ/νση: Ακτή Δυμαίων 48  Πάτρα, ΤΚ 26333  Τηλ: 2610366100  Fax: 2610325790 | Βελτίωση απόσμησης καναλιών προανοξικών δεξαμενών |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |
| --- | --- | --- | --- |
| **Α/Α** | **Εργασία** | **Ενδεικτικό εμβαδό κάλυψης m2** | **Δαπάνη €** |
| 1 | Θέση 1: Επικάλυψη καναλιών | 120 | 33.000,00€ |
| 2 | Θέση 3: Επικάλυψη Φρεατίων (15) | 30 | 12.000,00 € |
|  |  |  | 45.000,00 € |
|  |  |  | 10.800,00 € |
|  |  |  | 55.800,00 € |

|  |  |
| --- | --- |
| Ο Συντάξας | Εθεωρήθη |
| Πάτρα . .2017 | Πάτρα . .2017 |
|  |  |
| Κωνσταντίνα Τυροπάνη  Χημικός Μηχανικός |  |

|  |  |
| --- | --- |
| Ταχ.Δ/νση: Ακτή Δυμαίων 48  Πάτρα, ΤΚ 26333  Τηλ: 2610366100  Fax: 2610325790 | Βελτίωση απόσμησης καναλιών προανοξικών δεξαμενών |

**ΕΝΤΥΠΟ ΠΡΟΣΦΟΡΑΣ**

Οι τιμές της παρούσας προσφοράς αφορούν την προμήθεια μεταφορά των υλικών επιτόπου με ευθύνη και δαπάνη του αναδόχου, και την πλήρη, ολοκληρωμένη και λειτουργική εγκατάσταση των υλικών με ευθύνη και δαπάνη του αναδόχου. Συμ**περιλαμβάνονται ό**λες τις απαιτούμενες δαπάνες υλικών, εργασίας, ασφάλισης, φόρων, μεταφορικών και ότι άλλο ήθελε απαιτηθεί για την έντεχνη εκτέλεσή τους. Η διάρκεια του αντικειμένου που προκηρύσσεται είναι **3 μήνες**.

|  |  |  |
| --- | --- | --- |
|  | **ΤΙΜΗ ΠΡΟΣΦΟΡΑΣ** | |
|  | Τιμή αριθμητικώς |  |
|  | Τιμή ολογράφως |  |

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΑ - ΝΟΜΙΜΟΥ ΕΚΠΡΟΣΩΠΟΥ** | |
|  | |
| Επωνυμία | |
| Διεύθυνση | |
| Τηλέφωνο | |
| Fax | |
| Ημερομηνία | Σφραγίδα - Υπογραφή |

ΠΑΤΡΑ 12/06/2017

ΑΡ. ΠΡΩΤ.: 8848Α

**ΟΙΚΟΝΟΜΙΚΗ ΥΠΗΡΕΣΙΑ**

**ΓΡΑΦΕΙΟ ΠΡΟΜΗΘΕΙΩΝ**

**ΑΡΜ: ΘΕΟΔΩΡΑ ΠΑΠΑΖΑΦΕΙΡΗ**

**ΠΕΡΙΛΗΨΗ ΔΙΑΚΗΡΥΞΗΣ ΕΠΑΝΑΛΗΠΤΙΚΟΥ ΣΥΝΟΠΤΙΚΟΥ ΔΙΑΓΩΝΙΣΜΟΥ ΓΙΑ ΤΗΝ ΠΡΟΜΗΘΕΙΑ ΚΑΛΥΜΜΑΤΩΝ ΓΙΑ ΒΕΛΤΙΩΣΗ ΑΠΟΣΜΗΣΗΣ ΠΡΟΑΝΟΞΙΚΩΝ ΔΕΞΑΜΕΝΩΝ**

ΑΡΙΘ. ΔΙΑΚ. 4Ε/2017

**Ο ΠΡΟΕΔΡΟΣ ΤΗΣ ΔΕΥΑ ΠΑΤΡΑΣ**

Προκηρύσσει επαναληπτικό συνοπτικό διαγωνισμό με κριτήριο κατακύρωσης τη χαμηλότερη τιμή για την προμήθεια καλυμμάτων για βελτίωση απόσμησης προανοξικών δεξαμενών προϋπολογισθείσας δαπάνης ***45.000,00€*** πλέον ΦΠΑ 24% ***10.800,00€*** συνολικού ποσού ***55.800,00€.***

Ο διαγωνισμός θα διενεργηθεί στα Γραφεία της ΔΕΥΑΠ (Ακτή Δυμαίων 48 1ος όροφος ) την ***Τετάρτη 28 Ιουνίου 2017 .***

Ώρα έναρξης του διαγωνισμού ***11:00 π.μ***.

Ώρα λήξης παραλαβής προσφορών ***11:30 π.μ.***

Περισσότερες πληροφορίες για τους όρους συμμετοχής στο διαγωνισμό καθώς και σχετική διακήρυξη δίνονται τις εργάσιμες ημέρες και ώρες (7:00 π.μ-14:30 μ.μ) από το Γραφείο Προμηθειών της ΔΕΥΑΠ (Ακτή Δυμαίων 48 -1ος όροφος τηλ. 2610/366-231 Θεοδώρα Παπαζαφείρη).

Η διακήρυξη είναι αναρτημένη στην ιστοσελίδα www deyap.gr.